
ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 103/90 Συμμόρφωση προς τις δια¬ 
τάξεις της οδηγίας 84/641 /ΕΟΚ για την τροποποίηση όσον 
αφορά ιδίως στην τουριστική βοήθεια της Πρώτης Οδηγίας 
(73/239/ΕΟΚ) για τον συντονισμό των νομοθετικών κανο¬ 
νιστικών και διοικητικών διατάξεων, που αφορούν στην ανά¬ 
ληψη πρωτασφαλιστικής δραστηριότητας εκτός των αφαλί- 


σεων ζωής και την άσκησή της. 3 

Διόρθωση σφάλματος στην υπ’ αριθ. 50/21.5.90 πράξη του 
Υπουργικού Συμβουλίου «Κανονισμός Λειτουργίας Υπουργι¬ 
κού Συμβουλίου που δημοσιεύθηκε στο ΦΕΚ 76/Α/ 
22.5.90 . 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 202 (1) 

«Αντικατάσταση των εδαφίων α και β της παραγράφου 1 του άρθρου 26 


του Π.Δ. 57/1990 «Εισαγωγή σπουδαστών στο πρώτο έτος σπου¬ 
δών των σχολών ή τμημάτων της παραγρ. 1 του άρθρου 1 του Ν. 

1351/1983 με το σύστημα των γενικών εξετάσεων, διενέργεια γε¬ 
νικών εξετάσεων, ορισμός βασικών μαθημάτων» (Α - 24/ 

1990)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις των παραγράφων 11 και 12 του άρθρου 1 του Ν. 
1351/1983 (Α’ 56) σε συνδυασμό με τις διατάξεις των παραγράφων 1 
του άρθρου 71 και 3 του άρθρου 76 του Ν. 1566/85 (Α’ 167). 

2) Τις διατάξεις του άρθρου 3 του Ν. 1771/88 (Α’ 71). 

3) Την αριθ. 234/1990 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής παιδείας και θρησκευμάτων, 
αποφασίζουμε: 

Άρθρο μόνο. 

Τα εδάφια α και β της παραγρ. 1 του άρθρου 26 του Π.Δ. 57/1990, 
αντικαθίστανται ως εξής: 

«α) Ακαδημαϊκός ή καθηγητής Ανωτάτου εκπαιδευτικού Ιδρύματος 


πρόεδρος του παιδαγωγικού Ινστιτούτου (Π.Ι.) ως πρόεδρος. 

β) Ο Πρόεδρός του Π.Ι., εφόσον δεν είναι πρόεδρος της Κ.Ε.Γ.Ε. 

Στην περίπτωση που ο πρόεδρος του Π.Ι. είναι πρόεδρος της 
Κ.Ε.Γ.Ε., ελλείπει, απουσιάζει ή κωλύεται, ως μέλος της Κ.Ε.Γ.Ε. ορί¬ 
ζεται ένας (1) από τους αντιπροέδρους του Π.Ι. ή ένας από τους συμβού¬ 
λους του Π.Ι.». 

Στον Υπουργό Εθνικής παιδείας και Θρησκευμάτων αναθέτουμε τη 
δημοσίευση και εκτέλεση του παρρντος διατάγματος. 

Αθήνα, 22 Μαΐου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

’ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 203 (2) 

Οργάνωση και λειτουργία της Υπηρεσίας Φυσικής Αγωγής και Αθλητι¬ 
σμού της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

< 

Έχοντας υπόψη: 

1) Τις διατάξεις: 

α) Του άρθρου 11 παρ. 1 εδάφ. α’ και ζ" του Ν. 1481 /1984 «Οργα¬ 
νισμός Υπουργείου Δημόσιας τάξης» (Α 152) όπως ανικαταστάθηκε με 
την παρ. 1 του άρθρου 1 του Ν. 1590/1986 (Α’ - 49). 

β) Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’ - 51). 

2. Την 236/1990 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας τάξης, αποφασίζουμε: 

Άρθρο 1. 

Διάρθρωση - υπαγωγή. 

1. Η Υπηρεσία Φυσικής αγωγής και Αθλητισμού (ΥΦΑΑ), που προ- 
βλέπεται από την παρ. 5 του άρθρου 82 του Π.Δ. 585/1985 (Α - 205), 
λειτουργεί σε επίπεδο Υποδιεύθυνσης Αστυνομίας και υπάγεται απ’ ευ¬ 
θείας στην Αστυνομική Ακαδημία. 

2. Η παρ. 5 του άρθρου 82 του Π.Δ. 585/1985 καταργείται και στο 
άρθρο 2 του ίδιου διατάγματος προστίθεται περίπτωση στ’ ως εξής: 

«στ’ Υπηρεσία φυσικής Αγωγής και Αθλητισμού». 

3. Η Υπηρεσία Φυσικής Αγωγής και Αθλητισμού διαρθρώνεται ως 
εξής: 

α) Ιο Τμήμα Κλασσικού Αθλητισμού. 

β) 2ο Τμήμα Σκοποβολής. 

γ) 3ο Τμήμα Ομαδικών Αθλημάτων και 

δ) Γραφείο Γραμματείας. 

Άρθρο 2. 

Αποστολή. 

Η Υπηρεσία Φυσικής αγωγής και Αθλητισμού έχει ως αποστολή: 

α) Την προαγωγή του αθλητισμού και την εξύψωση του αθλητικού 
πνεύματος στο Σώμα της Ελληνικής Αστυνομίας. 

β) Τη συγκρότηση αθλητικών ομάδων από προσωπικό του Σώματος 
που ασχολείται ερασιτεχνικά με τον αθλητισμό. 

γ) Την προπόνηση και προαγωγή των επιδόσεων των υπηρετούντων 
σ’ αυτήν αθλητών, για την κατά το δυνατόν καλύτερη εκπροσώπηση του 
Σώματος στις αθλητικές εκδηλώσεις που συμμετέχει. 

δ) Τη μελέτη και εισήγηση για θέματα φυσικής αγωγής του προσω¬ 
πικού της Ελληνικής Αστυνομίας. 

Άρθρο 3. 

Διοικητής - Καθήκοντα 

Ο Διοικητής της Υπηρεσίας Φυσικής αγωγής και Αθλητισμού είναι 
Αξιωματικός της Ελληνικής Αστυνομίας, φέρει το βαθμό του Αστυνομι¬ 
κού Υποδιευθυντή ή Αστυνομικού Α' και έχει τα ακόλουθα ειδικά καθή¬ 
κοντα: 

α) Είναι υπεύθυνος έναντι του Διευθυντή της Αστυνομικής Ακαδη¬ 
μίας για την ομαλή λειτουργία της Υπηρεσίας και την άρτια άθληση και 
την από κάθε πλευρά ικανοποιητική εμφάνιση των αθλητών και ομάδων 
του Σώματος στις αθλητικές εκδηλώσεις. 

β) Φροντίζει και ελέγχει όπως ο τρόπος διαβίωσης των αθλητών εί¬ 
ναι σύμφωνος με την αθλητική δεοντολογία. 

γ) Αξιολογεί την ικανότητα των αθλητών και ανάλογα προτείνει την 
ανανέωση του ανθρώπινου δυναμικού της Υπηρεσίας. 

δ) καταρτίζει προγράμματα προπόνησης αθλητών - αθλητικών ομά¬ 
δων. 

ε) Είναι υπεύθυνος για τη συγκρότηση των αθλητικών ομάδων του 
Σώματος και τη συμμετοχή τους σε αθλητικές διοργανώσεις. 

στ) Τελεί σε διαρκεί επαφή με τους αθλητές της Υπηρεσίας, παρακο¬ 
λουθεί την πρόοδο των αθλητικών ομάδων, ενεργεί τακτικές συγκε¬ 
ντρώσεις των αθλητών και δίδει σ’ αυτούς οδηγίες και κατευθύνσεις. 

2. Ως Διοικητής της ΥΦΑΑ τοποθετείται κατά προτίμηση Αξιωματι¬ 
κός που έχει αποφοιτήσει από την Εθνική Ακαδημία Σωματικής Αγω¬ 
γής (Ε.Α.Σ.Α.) ή Τμήμα Επιστήμης Φυσικής Αγωγής και Αθλητισμού 
(Τ.Ε.Φ.Α.Α.) Ανωτάτου Εκπαιδευτικού Ιδρύματος ή έχει πείρα στα 
αθλητικά θέματα ή προέρχεται από την κατηγορία των αθλητών του 
Σώματος. 

3. Τον διοικητή, όταν απουσιάζει ή κωλύεται, αναπληρώνει ο Υπο¬ 
διοικητής και σε περίπτωση που δεν υπάρχει, ο ανώτερος ή αρχαιότερος 
αξιωματικός της Υπηρεσίας. 

Άρθρο 4. 

Υποδιοικητής. 

Ο Υποδιοικητής της Υπηρεσίας Φυσικής αγωγής και Αθλητισμού 
φέρει βαθμό Αστυνόμου Α’ ή Αστυνόμου Β', είναι βοηθός του Διοικητή 
στην εκτέλεση των καθηκόντων του και ασκεί τα καθήκοντα που του 
ανατίθενται. 

Άρθρο 5. 

Γραμματεία - Τμήματα. 

1. Το Ιο Τμήμα Κλασσικού Αθλητισμού περιλαμβάνει τα αθλήματα 
στίβου, πάλης, πυγμαχίας, άρσης βαρών, ξιφασκίας, χιονοδρομίας, 
Ζίου - Ζίτσου και Τζούντο - Καράτε. 

2. Το 2ο Τμήμα Σκοποβολής περιλαμβάνει το άθλημα της σκοποβο¬ 
λής. 

3. Το 3ο Τμήμα Ομαδικών Αθλημάτων περιλαμβάνει τα αθλήματα 
ποδοσφαίρου, καλαθοσφαίρισης, πετοσφαίρισης, υδατοσφαίρισης και 
κολύμβησης. 

4. Το Γραφείο Γραμματείας χειρίζεται θέματα προσωπικού, διαχει¬ 
ρίζεται το χρηματικό και το υλικό, τηρεί το αρχείο και εξασφαλίζει τη 
γραμματειακή εξυπηρέτηση και εσωτερική λειτουργία της Υπηρεσίας. 
Το γραφείο, αυτό στελεχώνεται από αστυνομικό και πολιτικό προσω¬ 
πικό. 

5. Προϊστάμενοι των ανωτέρω Υπηρεσιών τοποθετούνται κατάλλη¬ 
λοι βαθμοφόροι της Ελληνικής Αστυνομίας. 

Αριθμός 6. 

Αριθμός αθλητών ΥΦΑΑ. 

1. Ο αριθμός των αθλητών κάθε αθλήματος που υπηρετούν στην ΥΦΑΑ 
καθορίζεται, κατ’ ανώτατο όριο, ως εξής: 


α) Στίβου: δέκα έξι (16). 

β) Πάλης: Οκτώ (8). 

γ) Πυγμαχίας: Έξι (6). 

δ) Άρσης βαρών: Οκτώ (8). 

ε) Σκοποβολής: Δέκα πέντε (15). 

στ) Ποδοσφαίρου: Δέκα έξι (16). 

ζ) Καλαθοσφαίρισης: Δέκα (10). 

η) Πετοσφαίρισης: Δέκα (10). 

θ) Υδατοσφαίρισης - Κολύμβησης: Δώδεκα (12). 

ι) Ξιφασκίας: Έξι (6). 

ια) Χιονοδρομίας: Έξι (6). 

ιβ) Ζίου - Ζίτσου και Τζούντο - Καράτε: Έξι (6). 

2. Σε εξαιρετικές περιπτώσεις, λόγω της φύσεως του αθλήματος ή άλ¬ 
λων ιδιαιτεροτήτων, είναι δυνατόν αθλητές των παραπάνω αθλημάτων 
να υπηρετούν και σε άλλες αστυνομικές Υπηρεσίες. Για τους αθλητές 
που υπηρετούν εκτός ΥΦΑΑ καταρτίζεται ιδιαίτερο πρόγραμμα προπό¬ 
νησης και απαλλαγών από τα λοιπά αστυνομικά τους καθήκοντα με 
διαταγή του Αργηγού της Ελληνικής Αστυνομίας, κατόπιν προτάσεως 
της ΥΦΑΑ. 

Άρθρο 7. 

Προέλευση - προσόντα αθλητών. 

1. Οι αθλητές προέρχονται από το αστυνομικό προσωπικό που έχει 
τα εξής προσόντα: 

α) Ηλικία μέχρι 35 ετών για όλα τα αθλήματα, πλην της σκοποβο¬ 
λής. 

β) Αθλητικό ήθος και 

γ) Επίδοση ανάλογη με το είδος του αθλήματος, που κατ’ αντικειμε¬ 
νική κρίση της Αθλητικής Επιτροπής του άρθρου 8 του παρόντος, επι¬ 
τρέπει τη συμμετοχή του αθλητή τουλάχιστον σε πανελλήνιους αγώνες 
ή αγώνες οιουδήποτε πρωταθλήματος. 

2. Στην Υπηρεσία Φυσικής Αγωγής και Αθλητισμού τοποθετείται το 
προσωπικό ύστερα από αίτησή του. Η αίτηση υποβάλλεται ιεραρχικά 
στην Αστυνομική Ακαδημία με ανάλογη πρόταση των ιεραρχικά προϊ¬ 
σταμένων του υποψήφιου αθλητή. Η Αστυνομική Ακαδημία διαβιβάζει 
την αίτηση και τη σχετική αλληλογραφία στην Αθλητική Επιτροπή, 
μέσω της ΥΦΑΑ. 

Άρθρο 8. 

Αθλητική Επιτροπή - Αρμοδιότητες. 

1. Στην Υπηρεσία Φυσικής Αγωγής και Αθλητισμού συνιστάται και 
λειτουργεί τριμελής Αθλητική Επιτροπή, με αρμοδιότητα να γνωμοδο- 
τεί για θέματα: 

α) οργάνωσης αγώνων. 

β) επιλογής αθλητών - προπονητών για τοποθέτηση στην ΥΦΑΑ. 
γ) καταλληλότητας ή ακαταλληλότητας αθλητών και προπονητών, 
που υπηρετούν στην ΥΦΑΑ. 

δ) προγραμματισμού συμμετοχής αθλητικών ομάδων του Σώματος 
σε αθλητικές διοργανώσεις. 

ε) Λήψης γενικών μέτρων για προαγωγή του αθλητισμού στο Σώμα. 

2. Η παραπομπή των ανωτέρω θεμάτων στην Αθλητική Επιτροπή 
γίνεται με διαταγή του Διευθυντή της Αστυνομικής Ακαδημίας. Η πα¬ 
ραπομπή των αθλητών και προπονητών που υπηρετούν στην ΥΦΑΑ για 
να κριθεί η καταλληλότητα ή ακαταλληλότητα αυτών γίνεται τακτικώς 
κατά μήνα Σεπτέμβριο κάθε έτους και έκτακτα όταν προκύψει θέμα μει¬ 
ωμένης απόδοσης ή παραπτώματος. 

3. Οι αποφάσεις της επιτροπής παίρνονται κατά πλειοψηφία. 

4. Οι γνωμοδοτήσεις της Αθλητικής Επιτροπής υποβάλλονται μέσω 
της Αστυνομικής Ακαδημίας, η οποία επί θετικών γνωμοδοτήσεων δια¬ 
τυπώνει επ’ αυτών τη γνώμη της, στη Διεύθυνση Αστυνομικού Προσω¬ 
πικού του Υπουργείου Δημόσιας τάξης για λήψη οριστικής απόφασης εκ 
μέρους του Αρχηγού της Ελληνικής Αστυνομίας. Ο αρνητικές γνωμο¬ 
δοτήσεις είναι υποχρεωτικές για τον Αρχηγό. Σε περίπτωση γνωμοδο- 
τήσεως της επιτροπής περί ακαταλληλότητας αθλητού που υπηρετεί 
στην ΥΦΑΑ, ο Αρχηγός παραπέμπει την υπόθεση στο αρμόδιο Συμβού¬ 
λιο μεταθέσεων για λήψη απόφασης περί μεταθέσεώς του. 

5. Οι υπηρετούντες κατά την έναρξη ισχύος του παρόντος στην Υπη¬ 
ρεσία Φυσικής Αγωγής και Αθλητισμού παραπέμπονται στην παρα¬ 
πάνω Επιτροπή, για να γνωμοδοτήσει περί της καταλληλότητας ή μη 
αυτών, σύμφωνα με τις παραπάνω προϋποθέσεις και προσόντα. 

6. Η Επιτροπή της παρ. 1 του παρόντος άρθρου, συγκροτείται με 
απόφαση του Αρχηγού της Ελληνικής Αστυνομίας και αποτελείται από 

τρεις (3) Αστυνομικούς, εκ των οποίων οι δυο τουλάχιστον είναι Αξιω¬ 
ματικοί της Ελληνικής Αστυνομίας. Με την ίδια απόφαση ορίζονται και 
ισάριθμα αναπληρωματικά μέλη. Η θητεία των μελών της επιτροπής εί¬ 
ναι ετήσιας διάρκειας, με έναρξη την 1η Ιανουάριου και λήξη την 31 Δε¬ 
κεμβρίου. 

7. Η ανωτέρω Επιτροπή συγκαλείται με απόφαση του προέδρου της, 
τακτικά μεν μία φορά το μήνα, έκτακτα σε όταν πρόκειται να εξετάσει 
θέματα επειγούσης φϋσεως. Ο πρόεδρος δύναται να καλεί συμβουλευ¬ 
τικά ενώπιον της Επιτροπής και αλλα πρόσωπα που έχουν ειδικές γνώ¬ 
σεις, προκειμένου η Επιτροπή να μορφώσει αντικειμενικότερη γνώμη 
επί των εξεταζομένων θεμάτων. 

Άρθρο 9. 

Υποχρεώσεις προσωπικού 
Υπηρεσίας Φυσικής Αγωγής και Αθλητισμού. 

Το προσωπικό της Υπηρεσίας Φυσικής Αγωγής και Αθλητισμού, πέ¬ 
ραν των αθλητικών καθηκόντων, εκτελεί και τα καθήκοντα που ορίζο¬ 
νται από τους οικείους Κανονισμούς της Ελληνικής Αστυνομίας, σύμ¬ 
φωνα με τις διαταγές και οδηγίες των προϊσταμένων τους. 

2. Σε εξαιρετικές περιπτώσεις και για την ενίσχυση άλλων Υπηρε¬ 
σιών, οι Αθλητές της ΥΦΑΑ διατίθενται για εκτέλεση αστυνομικής υπη¬ 
ρεσίας με απόφαση του Αρχηγού της Ελληνικής Αστυνομίας. 

Άρθρο 10. 

Προπόνηση αθλητών - πρόγραμμα άθλησης. 

1. Οι αθλητές προπονούνται, σύμφωνα με το πρόγραμμα άθλησης 
που καταρτίζεται από το Διοικητή της Υπηρεσίας αυτής, σε συνεργασία 
με τα αθλητικά Τμήματα και τον προπονητή κάθε αθλήματος. 

2. Το πρόγραμμα εγκρίνεται από το Διευθυντή της Αστυνομικής 
Ακαδημίας και περιλαμβάνει το χρόνο και τόπο προπόνησης και τους 
διάφορους αθλητικούς αγώνες, σε εβδομαδιαίε: βάση και καλύπτει το 
ωράριο εργασίας των αθλητών, το οποίο είναι ανάλογο με το ωράριο ερ¬ 
γασίας του λοιπού αστυνομικού προσωπικού. 

3. Το πρόγραμμα άθλησης μπορεί να καλύπτει και προπόνηση ή 
απασχόληση των αθλητών και σε εξωϋπηρεσιακυύς χώρους ή σωματεία 
στα οποία είναι γραμμένος ο αθλητής, ύστερα από έγκριση του Διοικητή 
της ΥΦΦΑ. 

4. Η ΥΦΑΑ εξασφαλίζει τα αναγκαιούντα γυμναστήρια, γήπεδα και 
λοιπούς χώρους άθλησης των αθλητών, ύστερα από αίτησή της προς τις 
αθλητικές αρχές και διοικήσεις αθλητικών κέντρων. 

Άρθρο 11 

Προγραμματισμός αθλητικών αγώνων 

1. Οι αθλητικοί αγώνες προγραμματίζονται από την Υπηρεσία Φυσι¬ 
κής Αγωγής και Αθλητισμού και εγκρίνονται από τον Αρχηγό της Ελ¬ 
ληνικής Αστυνομίας. 

2. Για τον προγραμματισμό των αθλητικών αγώνων λαμβάνεται 
υπόψη το πρόγραμμα των αγώνων των Ενόπλων Δυνάμεων και λοιπών 
αγώνων που διεξάγονται σε κεντρικό και περιφερειακό επίπεδο. 

3. Η οργάνωση αθλητικών αγώνων από την Ελληνική Αστυνομία 
αποσκοπεί: 

α) Στην προβολή του Σώματος της Ελληνικής Αστυνομίας. 

β) Στη διατήρηση ομαδικού αθλητικού πνεύματος μεταξύ των αθλη¬ 
τών και στην πρόοδο της επίδοσης αυτών. 

γ) Στην τόνωση του ερασιτεχνικού ιδία αθλητισμού. 

δ) Στην εξυπηρέτηση φιλανθρωπικών σκοπών. 

Άρθρο 12 

Συμμετοχή αθλητών σε αθλητικούς αγώνες 

1. Η συμμετοχή αθλητών σε αγώνες εθνικών ομάδων ή ερασιτεχνι¬ 
κών αθλητικών σωματείων στο εσωτερικό ή το εξωτερικό, επιτρέπεται 
μετά από έγκριση του Αρχηγού της Ελληνικής Αστυνομίας και εφόσον 
συντρέχουν οι εξής προϋποθέσεις, με την επιφύλαξη των διατάξεων περί 
κανονισμού αδειών και των σχετικών διαταγών: 

α) Αίτηση της οικείας αθλητικής ομάδας ή αθλητικού σωματείου. 

β) Επιθυμία του αθλητή. 

γ) Ύπαρξη σχετικής υπηρεσιακής δυνατότητας. 

2. Στην αίτηση της ομάδας γράφεται και ο σκοπός για τον οποίο ζη¬ 
τείται ο αθλητής του Σώματος. Σε περίπτωση αιτήσεως συμμετοχής σε 
αγώνες εξωτερικού απαιτείται και έγκριση του-Γενικού Γραμματέα 
Αθλητισμού. 


3. Στους συμμετέχοντες αθλητές σε εθνικές ομάδες χορηγείται 
Φύλλο Πορείας αδαπάνως για το Δημόσιο, τηρουμένων των λοιπών 
διαδικασιών. 

4. Οι αθλητές που επιθυμούν να συμμετάσχουν σε αγώνες του συλλό¬ 
γου ή του σωματείου που ανήκουν, τόσο στο εσωτερικό, όσο και στο 
εξωτερικό, κάνουν χρήση των αδειών τους, εφόσον οι ίδιοι το επιθυμούν 
και υπάρχει υπηρεσιακή δυνατότητα. Στις περιπτώσεις αυτές δεν.χορη- 
γε'ιται Φύλλο Πορείας αλλά μόνο Φύλλο Αδειας. 

5. Η διαδικασία των παρ. 3 και 4 του παρόντος άρθρου εφαρμόζεται 
ανάλογα και για τους προπονητές και διαιτητές σε διεθνείς αγώνες. 

Άρθρο 13 

Συμμετοχή αστυνομικών σε αθλητικά σωματεία και αγώνες 

1. Επιτρέπεται η συμμετοχή αστυνομικών πόυ υπηρετούν εκτός 
ΥΦΑΑ, σε ερασιτεχνικά αθλητικά σωματεία, κατά τον ελεύθερο χρόνο 
τους, κατόπιν εγκρίσεως του Αρχηγού της Ελληνικής Αστυνομίας, η 
οποία κοινοποιείται και στην ΥΦΑΑ. 

2. Δεν επιτρέπεται η συμμετοχή αστυνομικών ως διαιτητών - επο¬ 
πτών ή αθλητών σε ποδοσφαιρικούς αγώνες που τελούνται στην έδρα 
της Υπηρεσίας τους, όταν η πόλη έχει πληθυσμό κάτω από 20.000 κα¬ 
τοίκους. 

3. Διαιτητές που υπηρετούν σε οποιαδήποτε Υπηρεσία της Ελληνικής 
Αστυνομίας μπορούν να ασχολούνται με τη διαιτησία αγώνων κατά τις 
εκτός υπηρεσίας ώρες ή όταν βρίσκονται σε άδεια, εκτός αν πρόκειται 
για αγώνες ποδοσφαίρου για τους οποίους έχουν εφαρμογή οι διατάξεις 
της προηγούμενης παραγράφου. 

Άρθρο 14 

Επίδοση ομάδων και αθλητών 

1. Ο οριζόμενος ως αρχηγός της αποστολής αθλητικής ομάδας του 
Σώματος στις διάφορες αθλητικές εκδηλώσεις υποβάλλει σε εύλογο 
χρονικό διάστημα προσωπική αναφορά γαι την ατομική και ομαδική 
επίδοση των μελών της ομάδας, καθώς και την εν γένει συμπεριφορά 
τους. 

2. Η αναφορά συντάσσεται σε δύο αντίτυπα που υποβάλλονται το ένα 
στην ΥΦΑΑ και το άλλο στη Διεύθυνση Δημοσίων Σχέσεων του Υπουρ¬ 
γείου Δημόσιας Τάξης, για κατάλληλη αξιοποίηση. 

Άρθρο 15 

Προπονητές 

Στην Υ.Φ.Α.Α. δύναται να υπηρετεί ένας κατ’ άθλημα προπονητής, 
ανεξαρτήτως ορίου ηλικίας. Για την τοποθέτησή του στην ΥΦΑΑ ακο¬ 
λουθείται η διαδικασία που προβλέπεται και για τους αθλητές. 

Άρθρο 16 
Ηθικές αμοιβές 

Για αθλητές που επιτυγχάνουν εξαιρετικές επιδόσεις σε ομαδικά ή 
ατομικά αθλήματα υποβάλλονται προτάσεις για απονομή αναλογών 
ηθικών αμοιβών. 

Άρθρο 17 

Συγκρότηση αθλητικών ομάδων αστυνομικών Υπηρεσιών 

Σε επίπεδο Αστυνομικών Διευθύνσεων ή εξομοιουμένων Υπηρεσιών 
είναι δυνατή η συγκρότηση αθλητικών ομάδων, με τις οποίες το προσω¬ 
πικό αθλείται κατά τις εκτός υπηρεσίας ώρες, και η συμμετοχή σε το¬ 
πικά πρωταθλήματα με άλλες Δημόσιες Υπηρεσίες ή Οργανισμούς, 
μετά από πρόταση του οικείου Αστυνομικού Διευθυντή και έγκριση του 
Αρχηγού της Ελληνικής Αστυνομίας. 

Άρθρο 18 
Τελικές διατάξεις 

1. Οι διατάξεις του παρόντος διατάγματος δεν έχουν εφαρμογή για 
τους ήδη υπηρετούντες και ασχολούμενους ενεργά με τον Επαγγελμα¬ 
τικό Αθλητισμό. 

2. Λεπτομέρειες για την εφαρμογή του παρόντος διατάγματος ρυθμί¬ 
ζονται με διαταγή του Αρχηγού της Ελληνικής Αστυνομίας. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 22 Μαΐου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

1 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 3 ) 

Στο Π.Δ. 103/90 Συμμόρφωση προς τις διατάξεις της οδηγίας 84/ 
641/ΕΟΚ για την τροποποίηση όσον αφορά ιδίως στην τουριστική βοή¬ 
θεια της Πρώτης Οδηγίας (73/239/ΕΟΚ) για τον συντονισμό των νο¬ 
μοθετικών κανονιστικών και διοικητικών διατάξεων, που αφορούν στην 
ανάληψη πρωτασφαλιστικής δραστηριότητας εκτός των αφαλίσεων 
ζωής και την άσκησή της που δημοσιεϋθηκε στο ΦΕΚ 47/2.4.90 τ. Α' 
προστίθεται στο στίχο 13 εκ των κάτω προς τα άνω και στην α' στήλη 
μεταξύ των λέξεων ..1984 και για το παρελειφθέν κείμενο «τροποποιη- 


τικές της 73/239/ΕΟΚ οδηγίας. 

3. Την υπ’ αριθ. 11/90 γνωμοδότηση του Συμβουλίου της Επικρά¬ 
τειας μετά από πρόταση του Υπουργού Εθνικής Οικονομίας και του 
Υπουργού Εμπορίου, αποφασίζουμε: 

Άρθρο 1 

Το παρόν έχει σκοπό τη συμμόρφωση προς τις διατάξεις της οδηγίας 
84/641/ΕΟΚ (ΕΕΕ 339/1984). 

(Από το Εθνικό Τυπογραφείο) 

- ♦- 

(4) 

Στην υπ’ αριθ. 50/21.5.90 πράξη του Υπουργικού Συμβουλίου 
«Κανονισμός Λειτουργίας Υπουργικού Συμβουλίου που δημοσιεύθηκε 
στο ΦΕΚ 76/Α/22.5.90, επιφέρεται η εξής διόρθωση: 

Ο εσφαλμένος τρίτος στίχος της παρ. 3 του άρθρου 7: «Υπουργικού 
Συμβουλίου ή, στην περίπτωση του εδαφίου β' της», αντικαθίσταται με 
το ορθό «Υπουργικού Συμβουλίου ή, στην περίπτωση του εδαφίου γ' 
της». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



